**ชื่อเรื่อง** สภาพ ปัญหาและแนวทางแก้ไขปัญหาการบริหารจัดการศูนย์พัฒนาเด็กเล็ก

 ในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม

**Title** SITUATIONS, PROBLEMS AND GUIDELINES FOR PROBLEMS

 MANAGEMENT OF CHILD DEVELOPMENT CENTERS IN THE PANDEMIC

 OF CORONAVIRUS DISEASE COVID-19 THAT PHANOM NAKHON

 PHANOM PROVINCE

**ชื่อผู้วิจัย** ธีระศักดิ์ บุญเรืองนาม

**อาจารย์ที่ปรึกษา** ผศ.ว่าที่ รอ.ดร.ชาญวิทย์ หาญรินทร์

**ปริญญา**  ครุศาสตรมหาบัณฑิต **สาขาวิชา** การบริหารและพัฒนาการศึกษา

**มหาวิทยาลัย** มหาวิทยาลัยนครพนม **ปีการศึกษา** 2564

**ที่อยู่** 62 หมู่ 5 ตำบลหนองแวง อำเภอนิคมคำสร้อย จังหวัดมุกดาหาร 49130

**สถานที่ทำงาน** องค์การบริหารส่วนตำบลนาถ่อน อำเภอธาตุพนม จังหวัดนครพนม

**ตำแหน่ง** นักวิชาการศึกษา

**บทคัดย่อ**

 การวิจัยครั้งนี้มีวัตถุประสงค์ 1) เพื่อศึกษาและเปรียบเทียบสภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม 2) เพื่อศึกษาปัญหาและแนวทางแก้ไขปัญหาการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม กลุ่มตัวอย่าง ได้แก่ ผู้บริหาร คณะกรรมการศูนย์พัฒนาเด็กเล็กและครูผู้ดูแลเด็ก จำนวน 216 คน กำหนดขนาดกลุ่มตัวอย่างโดยใช้เกณฑ์ร้อยละ ได้มาโดยการสุ่มแบบแบ่งชั้น เครื่องมือที่ใช้ในการศึกษา เป็นแบบสอบถามมาตราส่วนประมาณค่า 5 ระดับ และคำถามปลายเปิด จำนวน 1 ฉบับ มีค่าดัชนีความสอดคล้องเท่ากับ 1.00 ทุกข้อ มีค่าอำนาจจำแนกรายข้อ ระหว่าง .33-.81 มีค่าความเชื่อมั่นทั้งฉบับเท่ากับ .97 สถิติที่ใช้ ได้แก่ ร้อยละ ค่าเฉลี่ย ส่วนเบี่ยงเบนมาตรฐาน ทดสอบสมมติฐานโดยใช้ค่าที t-test แบบ Independent Samples และการวิเคราะห์ความแปรปรวนแบบทางเดียว ผลการศึกษาพบว่า (1) สภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 โดยภาพรวมอยู่ในระดับมาก ผลการเปรียบเทียบ จำแนกตามประเภทองค์กรปกครองส่วนท้องถิ่นและสถานภาพ โดยรวมพบว่าแตกต่างกันอย่างมีนัยสำคัญทางสถิติที่ระดับ .01 (2) ปัญหาและแนวทางแก้ไขปัญหาการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 คือ (1) ศูนย์พัฒนาเด็กเล็กบางองค์กรปกครองส่วนท้องถิ่นยังไม่ได้รับการประเมินให้เปิดเรียนตามปกติได้ แนวทางแก้ไขปัญหาคือ ศูนย์พัฒนาเด็กเล็กควรมีการเตรียมความพร้อมมาตรการดำเนินการเปิดศูนย์พัฒนาเด็กเล็กและขอรับการประเมินให้เปิดทำการเรียนการสอนในรูปแบบปกติตามแนวทางหน่วยงานด้านสาธารณสุข (2) จำนวนครูผู้ดูแลเด็กไม่เพียงพอกับจำนวนเด็ก แนวทางแก้ไขปัญหาคือ ควรเพิ่มอัตรากำลังครูผู้ดูแลเด็กให้เพียงพอกับจำนวนเด็ก (3) ศูนย์พัฒนาเด็กเล็ก ยังไม่มีแผนเผชิญเหตุรองรับการแพร่ระบาดโรคโควิด-19 ในสถานศึกษา แนวทางแก้ไขปัญหาคือ ศูนย์พัฒนาเด็กเล็กควรจัดทำแผนเผชิญเหตุเพื่อรองรับการแพร่ระบาดโรคโควิด-19 ในสถานศึกษา (4) ศูนย์พัฒนาเด็กเล็กขาดการบริหารจัดการการส่งเสริมสุขภาพและการเรียนรู้ในสถานการณ์โรคโควิด-19 แนวทางแก้ไขปัญหาคือ ศูนย์พัฒนาเด็กเล็กควรกำหนดข้อปฏิบัติในการบริหารจัดการการส่งเสริมสุขภาพและการเรียนรู้ในสถานการณ์โรคโควิด-19 (5) การส่งเสริมการมีส่วนร่วมของศูนย์พัฒนาเด็กเล็กกับครอบครัวและชุมชนยังไม่ต่อเนื่อง แนวทางแก้ไขปัญหาคือ ศูนย์พัฒนาเด็กเล็กควรมีการประสานครอบครัวและชุมชน ให้เข้ามามีส่วนร่วมในการวางแผนและดำเนินการจัดการเรียนการสอนศูนย์พัฒนาเด็กเล็ก

คำสำคัญ : (1) การบริหารจัดการ (2) ศูนย์พัฒนาเด็กเล็ก (3) การแพร่ระบาดของโรคติดเชื้อไวรัสโคโรนา

 โควิด-19

**Abstract**

 The purposes of this research were 1) to examine and compare the Situations, Problems and Guidelines for Problems Management of Child Development Centers in the Pandemic of Coronavirus Disease COVID-19 That Phanom, Nakhon Phanom 2) to examine problems and guidelines of the Situations, Problems and Guidelines for Problems Management of Child Development Centers in the Pandemic of Coronavirus Disease COVID-19. The study sample included 216 administrators, Child Development Center Board and ChildCare Teachers. They were selected by multi-stage randomization sampling, The instrument used to collect data was a five-rating scale questionnaire and its open-end questions with the index of item congruence (IC) of 1.00, the discrimination values between .33 to .81, and the reliability of .97 The statistics employed were percentage, mean, standard deviation, t-test (Independent Samples), and one-way analysis of variance analysis (One-way ANOVA).

 The results revealed that (1) the level situation of child development center management in the Pandemic of Coronavirus Disease COVID-19 was the high level in overall. Classified by local government category and status they were significantly different at .01 level in overall. (2) The problems for Child Development Center Management in the pandemic of Coronavirus disease COVID-19 involved five aspects: 1) Some local government child development centres have not been assessed to open schools as usual,The guidelines was Child development centers should be prepared, measures are taken, the opening of child development centers and requesting assessments to open in normal forms in accordance with health authority guidelines. 2) The number of childcare teachers is not enough with the number of children. The guidelines was teacher capacity rates should be increased to be sufficient for the number of children. 3) Child development centers have no plans to face the pandemic of covid-19 in schools. The guideline was child development centers should draw up a plan to support the pandemic of covid-19 in schools. 4) Child development center lacks health promotion and learning management in covid-19 situation. The guideline was child development centers should establish practices for managing health promotion and learning in covid-19 situations. 5) The promotion of child development center contributions to families and communities is not continuing. The guidelines was child development centers should coordinate families and communities to participate in the planning and implementation of child development centers.

Keywords: (1) Management (2) Child Development Centers (3) The Coronavirus Disease COVID-19

**1. บทนำ**

 ด้วยสถานการณ์การแพร่ระบาดของโรคติดเชื้อไวรัสโคโรนา โควิด-19 มีการระบาดในวงกว้าง องค์การอนามัยโลก (WHO) ได้ประกาศให้โรคโควิด-19 เป็นภาวะฉุกเฉินทางสาธารณสุขระหว่างประเทศ โดยแนะนำให้ทุกประเทศเร่งรัดการเฝ้าระวังและป้องกันความเสี่ยงจากโรคโควิด-19 สถานการณ์โควิด-19 ในเด็ก มีรายงานผู้ป่วยโรคโควิด-19 ในประเทศที่มีการระบาดทั้งประเทศจีน ประเทศในทวีปยุโรป ประเทศสหรัฐอเมริกา และประเทศไทย (กรมอนามัย. 2563 : 5-7) สถานพัฒนาเด็กปฐมวัยเป็นสถานที่ที่มีเด็กปฐมวัยอยู่รวมกันจำนวนมาก มักจะมีความเสี่ยงสูง หากมีระบบการจัดการที่ไม่ดี อาจจะมีการแพร่ระบาดของเชื้อไวรัสโควิด-19 ในกลุ่มเด็กปฐมวัยเนื่องจากพบว่าการติดเชื้อไวรัสโควิด-19 ส่วนใหญ่จะไม่ค่อยมีอาการ หรือมีอาการแสดงค่อนข้างน้อยความรุนแรงจะน้อยมาก แต่เด็กปฐมวัยจะเอาเชื้อกลับบ้าน อาจทำให้การแพร่ระบาดเกิดขึ้นได้รวดเร็วไปยังบุคคลในบ้าน หากมีการระบาดในกลุ่มเด็กปฐมวัยขึ้น จะมีผลกระทบในสังคมหรือผู้ใกล้ชิด เช่น ครูผู้ดูแลเด็ก พ่อแม่ผู้สูงอายุ ที่ติดเชื้อจากเด็ก อย่างไรก็ตามหากมีการเปิดสถานพัฒนาเด็กปฐมวัย มีโอกาสสูงที่จะเกิดการติดเชื้อในกลุ่มเด็กเพิ่มมากขึ้น ซึ่งเด็กปฐมวัยเป็นกลุ่มที่ต้องได้รับการดูแลและระมัดระวังในการกระจายเชื้อเป็นอย่างมาก มาตรการในการเปิดสถานพัฒนาเด็กปฐมวัยจึงมีความสำคัญมาก ในการควบคุมการระบาด การวางแผนเปิดสถานพัฒนาเด็กปฐมวัย จึงต้องมั่นใจว่าจะควบคุมไม่ให้เกิดการระบาดของโรคในเด็กปฐมวัยได้ (กรมอนามัย. 2563 : 8)

 การดำเนินการของศูนย์พัฒนาเด็กเล็กสังกัดองค์กรปกครองส่วนท้องถิ่น ในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) องค์กรปกครองส่วนท้องถิ่นที่มีศูนย์พัฒนาเด็กเล็กในสังกัดดำเนินการดังนี้ ศูนย์พัฒนาเด็กเล็กที่เปิดทำการเรียนการสอน ณ สถานที่ตั้ง ให้ปฏิบัติตามมาตรการในการเปิดศูนย์พัฒนาเด็กเล็กสังกัดองค์กรปกครองส่วนท้องถิ่น ดำเนินการตามมาตรฐานสถานพัฒนาเด็กปฐมวัยแห่งชาติ สำหรับศูนย์พัฒนาเด็กเล็กที่ไม่สามารถเปิดทำการเรียนการสอน ณ สถานที่ตั้ง ให้พิจารณาจัดการเรียนการสอนรูปแบบสื่อสารทางไกล รูปแบบอิเล็กทรอนิกส์ หรือรูปแบบอื่น สถานศึกษาดำเนินการออกแบบกิจกรรมให้สอดคล้องกับหลักสูตรการศึกษาปฐมวัยพุทธศักราช 2560 โดยมีการส่งเสริมพัฒนาการของเด็กปฐมวัยด้วยการลงมือกระทำบูรณาการผ่านการเล่นการจัดกิจกรรมการเรียนรู้ของเด็กปฐมวัยด้วยการส่งเอกสารที่บ้าน (On-Hand) โดยสถานศึกษาให้ครูออกเยี่ยมบ้านของเด็ก เพื่อจัดส่งคู่มือหรือแนวทางการจัดกิจกรรมการเรียนรู้ ตารางการจัดกิจกรรมแต่ละวัน แต่บางกิจกรรมสามารถใช้หรือบูรณาการร่วมกันในการจัดกิจกรรมการเรียนรู้ผ่านระบบเครือข่ายอินเทอร์เน็ต (Online) หรือผ่านระบบโทรทัศน์/สื่ออิเล็กทรอนิกส์ (On-air/On-Demand) ตามความเหมาะสมและความพร้อมของผู้ปกครอง ใช้แอปพลิเคชัน KhunLook ในการติดตามพัฒนาการของเด็กปฐมวัย (กระทรวงมหาดไทย. 2564 : 2) ดังนั้น การสร้างความตระหนักรู้เท่าทัน และเตรียมความพร้อมในการรับมือกับการระบาดของโรคอย่างมีประสิทธิภาพ จึงมีความจำเป็นอย่างยิ่งเพื่อลดความเสี่ยงและป้องกันไม่ให้ส่งผลกระทบต่อสุขภาพเด็กปฐมวัย ครูผู้ดูแลเด็ก และบุคลากรในสถานพัฒนาเด็กปฐมวัย อันเป็นทรัพยากรที่สำคัญในการขับเคลื่อนและพัฒนาประเทศในอนาคต (กรมอนามัย. 2564 : 3)

 จากความเป็นมาและความสำคัญของปัญหาดังกล่าว ผู้ศึกษาจึงมีความสนใจที่จะศึกษา เรื่องสภาพ ปัญหาและแนวทางแก้ไขปัญหาการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม เพื่อเตรียมการรับมือและป้องกันการแพร่ระบาดของโรคติดเชื้อไวรัสโคโรนา โควิด-19 ซึ่งจะเป็นแนวทางในการบริหารจัดการศูนย์พัฒนาเด็กเล็กต่อไป

**2. วัตถุประสงค์ของการวิจัย**

 1. เพื่อศึกษาและเปรียบเทียบสภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม

 2. เพื่อศึกษาปัญหาและแนวทางแก้ไขปัญหาการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม

**3.กรอบแนวคิดการวิจัย**

 การวิจัยในครั้งนี้ ผู้วิจัยได้ศึกษาตามกรอบของกระทรวงมหาดไทย (2564:1-4) กรมอนามัย (2563:11-45) กรมกิจการเด็กและเยาวชน (2563 : 6-11) สำนักงานคณะกรรมการการศึกษาขั้นพื้นฐาน (2564 : 30-34) สำนักงานกองทุนสนับสนุนการสร้างเสริมสุขภาพ (2563:18-21) เขียนเป็นแผนภูมิได้ ดังนี้

 **ตัวแปรอิสระ** **ตัวแปรตาม**

การบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม ประกอบไปด้วย 5 ด้านดังนี้

 1. การบริหารจัดการอย่างเป็นระบบ

 2. การบริหารจัดการบุคลากร

 3. การบริหารจัดการสภาพแวดล้อมเพื่อความปลอดภัย

 4. การจัดการเพื่อส่งเสริมสุขภาพและการเรียนรู้

 5. การมีส่วนร่วม และส่งเสริมสนับสนุน

1. ประเภทขององค์กรปกครองส่วนท้องถิ่น

 1.1 องค์การบริหารส่วนตำบล

 1.2 เทศบาลตำบล

2. สถานภาพ จําแนกเป็น

 2.1 ผู้บริหาร

 2.2) คณะกรรมการศูนย์

 2.3) ครูผู้ดูแลเด็ก

**4. วิธีดำเนินการวิจัย**

 4.1 ประชากรและกลุ่มตัวอย่าง

 1. ประชากรในการศึกษาครั้งนี้ ได้แก่ ผู้บริหาร คณะกรรมการศูนย์พัฒนาเด็กเล็กและครูผู้ดูแลเด็ก สังกัดองค์กรปกครองส่วนท้องถิ่น ในอำเภอธาตุพนม จังหวัคนครพนม จำนวน 551 คน จำแนกเป็น ผู้บริหาร จำนวน 48 คน คณะกรรมการศูนย์พัฒนาเด็กเล็ก จำนวน 387 คน และครูผู้ดูแลเด็ก จำนวน 116 คน

 2. กลุ่มตัวอย่างที่ใช้ในการศึกษาครั้งนี้ได้แก่ ผู้บริหาร คณะกรรมการศูนย์พัฒนาเด็กเล็ก และครูผู้ดูแลเด็ก สังกัดองค์กรปกครองส่วนท้องถิ่น ในอำเภอธาตุพนม จังหวัคนครพนม จำนวน 216 คน จำแนกเป็น ผู้บริหาร จำนวน 32 คน คณะกรรมการศูนย์พัฒนาเด็กเล็ก จำนวน 96 คน และครูผู้ดูแลเด็ก จำนวน 88 คน การกำหนดขนาดกลุ่มตัวอย่างใช้เกณฑ์ร้อยละ และได้มาโดยการสุ่มแบบแบ่งชั้น (Stratified Random Sampling)

 4.2 เครื่องมือที่ใช้ในการวิจัย

 เครื่องมือที่ใช้ในเก็บรวบรวมข้อมูลเป็นแบบสอบถามสภาพ (Questionnaire) และแบบสอบถามปลายเปิด โดยแบ่งออกเป็น 3 ตอน ดังนี้ ตอนที่ 1 ข้อมูลส่วนตัวของผู้ตอบแบบสอบถามได้แก่ สถานภาพและประเภทองค์กรปกครองส่วนท้องถิ่น เป็นแบบตรวจสอบรายการ (Check List) ตอนที่ 2 สภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 แบบสอบถามเป็นแบบมาตราส่วนประมาณค่า (Rating Scale) แบ่งเป็น 5 ระดับ มีค่าดัชนีความสอดคล้องเท่ากับ 1.00 ทุกข้อ มีค่าอำนาจจำแนกรายข้อ ระหว่าง .33-.81 มีค่าความเชื่อมั่นทั้งฉบับเท่ากับ .97 ตอนที่ 3 ปัญหาและแนวทางแก้ไขปัญหาการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม แบบสอบถามเป็นคำถามปลายเปิด

 4.3 การเก็บรวบรวมข้อมูล

 การเก็บรวบรวมข้อมูล ผู้วิจัยได้เก็บรวบรวมข้อมูลโดยส่งแบบสอบถามให้กลุ่มตัวอย่างด้วยตนเอง และได้แบบสอบถามคืนจำนวน 216 ฉบับ คิดเป็นร้อยละ 100 พร้อมทั้งตรวจสอบความถูกต้องของแบบสอบถาม

 4.4 การวิเคราะห์ข้อมูล

 ตอนที่ 1 วิเคราะห์สถานภาพของผู้ตอบแบบสอบถาม ซึ่งมีลักษณะเป็นการสำรวจรายการ โดยการหาค่าความถี่และร้อยละ และนำเสนอในรูปตารางประกอบคำบรรยาย

 ตอนที่ 2 วิเคราะห์สภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 โดยใช้โปรแกรมสำเร็จรูป หาค่าเฉลี่ย () ส่วนเบี่ยงเบนมาตรฐาน (S.D.) ซึ่งมีลักษณะเป็นแบบสอบถามเป็นแบบมาตราส่วนประมาณค่า 5 ระดับ นำคะแนนของแบบสอบถามสภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 ไปวิเคราะห์ โดยใช้โปรแกรมสำเร็จรูป หาค่าเฉลี่ย ส่วนเบี่ยงเบนมาตรฐาน

 ตอนที่ 3 วิเคราะห์เปรียบเทียบสภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 ไปวิเคราะห์ โดยภาพรวมและรายด้านด้วยการทดสอบสมมติฐาน ดังนี้ จำแนกตามประเภทองค์กรปกครองส่วนท้องถิ่น โดยใช้การทดสอบค่าที แบบ Independent Samples จำแนกตามสถานภาพโดยใช้การวิเคราะห์ความแปรปรวนแบบทางเดียว กรณีถ้าพบความแตกต่างอย่างมีนัยสำคัญทำการทดสอบความแตกต่างของค่าเฉลี่ยรายคู่ตามวิธีการ ของ Scheffe'

 ตอนที่ 4 วิเคราะห์ปัญหาการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 โดยวิธีหาความถี่ และร้อยละ

 ตอนที่ 5 วิเคราะห์แนวทางแก้ไขปัญหาการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 โดยวิธีหาความถี่และร้อยละ ประกอบการพรรณนาวิเคราะห์

**5. ผลการวิจัย**

จากการวิจัยสภาพ ปัญหาและแนวทางแก้ไขปัญหาการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม สามารถสรุปผลการวิจัยได้ดังนี้

 1. ผลการศึกษาสภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม โดยภาพรวมปรากฏผลดังตารางที่ 1

ตารางที่ 1 แสดงค่าเฉลี่ย ส่วนเบี่ยงเบนมาตรฐาน สภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม โดยรวมและจำแนกเป็นรายด้าน

|  |  |
| --- | --- |
| สภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 | ระดับการดำเนินงาน |
| $$\overbar{x}$$ | S.D. | แปลผล |
| 1. ด้านการบริหารจัดการอย่างเป็นระบบ2. ด้านการบริหารจัดการบุคลากร3. ด้านการบริหารจัดการสภาพแวดล้อมเพื่อความปลอดภัย4. ด้านการจัดการเพื่อส่งเสริมสุขภาพและการเรียนรู้5. ด้านการมีส่วนร่วม และส่งเสริมสนับสนุน | 4.164.044.054.154.16 | .26.23.22.23.22 | มากมากมากมากมาก |
| รวม | 4.11 | .17 | มาก |

จากตารางที่ 1 พบว่า สภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม โดยภาพรวมอยู่ในระดับมาก ($\overbar{x}$ = 4.11) เมื่อพิจารณาเป็นรายด้านพบว่าอยู่ในระดับมากทุกด้าน ด้านที่มีค่าเฉลี่ยสูงสุด คือ ด้านการบริหารจัดการอย่างเป็นระบบ และด้านการมีส่วนร่วม และส่งเสริมสนับสนุน ($\overbar{x}$ = 4.16) ส่วนด้านที่มีค่าเฉลี่ยต่ำสุด คือ ด้านการบริหารจัดการบุคลากร ($\overbar{x}$ = 4.04)

ผลการเปรียบเทียบสภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม จำแนกตามประเภทองค์กรปกครองส่วนท้องถิ่น ปรากฏดังตารางที่ 2

ตารางที่ 2 แสดงผลการเปรียบเทียบสภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม จำแนกตามประเภทองค์กรปกครองส่วนท้องถิ่น โดยรวม และจำแนกเป็นรายด้าน

|  |  |  |  |
| --- | --- | --- | --- |
| สภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 | ประเภทองค์กรปกครองส่วนท้องถิ่น | t | Sig |
| องค์การบริหารส่วนตำบล | เทศบาลตำบล |
| $$\overbar{x}$$ | S.D | $$\overbar{x}$$ | S.D |
| 1. ด้านการบริหารจัดการอย่างเป็นระบบ2. ด้านการบริหารจัดการบุคลากร3. ด้านการบริหารจัดการสภาพแวดล้อมเพื่อ ความปลอดภัย4. ด้านการจัดการเพื่อส่งเสริมสุขภาพและ การเรียนรู้5. ด้านการมีส่วนร่วม และส่งเสริมสนับสนุน | 4.134.024.034.114.14 | .26.24.21.25.24 | 4.204.074.074.204.21 | .19.22.25.19.19 | 2.21\*1.411.372.53\*\*2.35\*\* | .02.16.19.01.01 |
| รวม | 4.09 | .18 | 4.15 | .14 | 2.67\*\* | .01 |

 \* มีนัยสำคัญทางสถิติที่ระดับ .05

 \*\* มีนัยสำคัญทางสถิติที่ระดับ .01

จากตารางที่ 2 ผลการเปรียบเทียบผลการเปรียบเทียบสภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 โดยรวมและรายด้าน พบว่า แตกต่างกันอย่างมีนัยสำคัญทางสถิติที่ระดับ .01 เมื่อพิจารณาเป็นรายด้านพบว่าแตกต่างกันจำนวน 3 ด้าน ดังนี้ 1)ด้านการบริหารจัดการอย่างเป็นระบบ แตกต่างกันอย่างมีนัยสำคัญทางสถิติที่ระดับ .05 2)ด้านการจัดการเพื่อส่งเสริมสุขภาพและการเรียนรู้ และ 3)ด้านการมีส่วนร่วม และส่งเสริมสนับสนุนแตกต่างกันอย่างมีนัยสำคัญทางสถิติที่ระดับ .01

ผลการเปรียบเทียบสภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม จำแนกตามสถานภาพ ปรากฏดังตารางที่ 3

ตารางที 3 ผลการเปรียบเทียบสภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม จําแนกตามสถานภาพโดยรวมและจำแนกเป็นรายด้าน

|  |  |  |  |  |  |  |
| --- | --- | --- | --- | --- | --- | --- |
| สภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 | แหล่งความแปรปรวน | SS | Df | MS | F | Sig |
| 1. ด้านการบริหารจัดการอย่างเป็น ระบบ | ระหว่างกลุ่มภายในกลุ่มรวม | .8411.0811.92 | 2213215 | .42.05 | 8.12\*\* | .00 |
| 2. ด้านการบริหารจัดการบุคลากร | ระหว่างกลุ่มภายในกลุ่มรวม |  | 2213215 | .24.05 | 4.68\*\* | .01 |
| 3. ด้านการบริหารจัดการ สภาพแวดล้อมเพื่อความปลอดภัย | ระหว่างกลุ่มภายในกลุ่มรวม |  | 2213215 | .45.05 | 9.65\*\* | .00 |
| 4. ด้านการจัดการเพื่อส่งเสริม สุขภาพและการเรียนรู้ | ระหว่างกลุ่มภายในกลุ่มรวม |  | 2213215 | .35.05 | 6.94\*\* | .00 |
| 5. ด้านการมีส่วนร่วม และส่งเสริม สนับสนุน | ระหว่างกลุ่มภายในกลุ่มรวม |  | 2213215 | .31.05 | 6.51\*\* | .00 |
| โดยรวม | ระหว่างกลุ่มภายในกลุ่มรวม |  | 2213215 | .17.03 | 6.15\*\* | .00 |

 \*\* มีนัยสำคัญทางสถิติที่ระดับ . 01

 จากตารางที่ 3 ผลการเปรียบเทียบสภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม จําแนกตามสถานภาพ โดยรวม พบว่า แตกต่างกันอย่างมีนัยสําคัญทางสถิติที่ระดับ .01 เมื่อพิจารณาเป็นรายด้าน พบว่า แตกต่างกันอย่างมีนัยสำคัญทางสถิติที่ระดับ .01 ทุกด้าน

2. ผลการวิเคราะห์ปัญหาการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัส โคโรนา โควิด-19 ทั้ง 5 ด้าน ดังนี้ (1) ด้านที่ 1 ศูนย์พัฒนาเด็กเล็กบางองค์กรปกครองส่วนท้องถิ่นยังไม่ได้รับการประเมินให้เปิดเรียนตามปกติได้ (2) ด้านที่ 2 จำนวนครูผู้ดูแลเด็กไม่เพียงพอกับจำนวนเด็ก (3) ด้านที่ 3 ศูนย์พัฒนาเด็กเล็ก ยังไม่มีแผนเผชิญเหตุรองรับการแพร่ระบาดโรคโควิด-19 ในสถานศึกษา (4) ด้านที่ 4 ศูนย์พัฒนาเด็กเล็กขาดการบริหารจัดการการส่งเสริมสุขภาพและการเรียนรู้ในสถานการณ์โรคโควิด-19 (5) ด้านที่ 5 การส่งเสริมการมีส่วนร่วมของศูนย์พัฒนาเด็กเล็กกับครอบครัวและชุมชนยังไม่ต่อเนื่อง

ผลการวิเคราะห์แนวทางแก้ไขปัญหาการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 ทั้ง 5 ด้าน (1) ด้านที่ 1 ศูนย์พัฒนาเด็กเล็กควรมีการเตรียมความพร้อมมาตรการดำเนินการเปิดศูนย์พัฒนาเด็กเล็กและขอรับการประเมินให้เปิดทำการเรียนการสอนในรูปแบบปกติตามแนวทางหน่วยงานด้านสาธารณสุข (2) ด้านที่ 2 ควรเพิ่มอัตรากำลังครูผู้ดูแลเด็กให้เพียงพอกับจำนวนเด็ก (3) ด้านที่ 3 ศูนย์พัฒนาเด็กเล็กควรจัดทำแผนเผชิญเหตุเพื่อรองรับการแพร่ระบาดโรคโควิด-19 ในสถานศึกษา (4) ด้านที่ 4 ศูนย์พัฒนาเด็กเล็กควรกำหนดข้อปฏิบัติในการบริหารจัดการการส่งเสริมสุขภาพและการเรียนรู้ในสถานการณ์โรคโควิด-19 (5) ด้านที่ 5 ศูนย์พัฒนาเด็กเล็กควรมีการประสานครอบครัวและชุมชน ให้เข้ามามีส่วนร่วมในการวางแผนและดำเนินการจัดการเรียนการสอนศูนย์พัฒนาเด็กเล็ก

**6. สรุปผลและการอภิปรายผลการวิจัย**

 จากการศึกษาสภาพ ปัญหาและแนวทางแก้ไขปัญหาการบริหารจัดการศูนย์พัฒนาเด็กเล็ก ในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม มีประเด็นอภิปรายผลดังนี้

 1.สภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนมโดยรวมอยู่ในระดับมากเมื่อพิจารณาเป็นรายด้านพบว่าอยู่ในระดับมากทุกด้าน ทั้งนี้อาจเนื่องมาจาก นโยบายการดำเนินการขององค์กรปกครองส่วนท้องถิ่นที่มีศูนย์พัฒนาเด็กเล็กในสังกัด ดำเนินการส่งเสริมให้เด็กปฐมวัยมีพัฒนาการอย่างต่อเนื่อง การเตรียมความพร้อมก่อนเปิดเรียน การจัดการเรียนการสอน มาตรการระหว่างการเปิดการเรียนการสอน และมาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่น ในช่วงสถานการณ์การแพร่ระบาดของโรคติดเชื้อไวรัสโคโรนา โควิด-19 (กระทรวงมหาดไทย. 2564:1-4) ซึ่งสอดคล้องกับงานวิจัย วชิรดล คำศิริรักษ์ (2563:39) ได้ทำการวิจัยเรื่อง สภาพที่เป็นจริง สภาพที่คาดหวังและความต้องการจำเป็น การบริหารจัดการโรงเรียน ในสถานการณ์การแพร่ระบาดโรคติดเชื้อไวรัสโคโรนา 2019 (COVID-19) ของโรงเรียนคุณภาพประจำตำบล ผลการวิจัยพบว่า สภาพที่เป็นจริง การบริหารจัดการโรงเรียน ในสถานการณ์การแพร่ระบาดโรคติดเชื้อไวรัสโคโรนา 2019 (COVID-19) ของโรงเรียนคุณภาพประจำตำบล ทั้ง 6 มิติ อยู่ในระดับมาก ทุกมิติ

 ผลการวิเคราะห์เปรียบเทียบสภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 จําแนกตามสถานภาพของผู้บริหาร คณะกรรมการศูนย์พัฒนาเด็กเล็ก ครูผู้ดูแลเด็ก โดยรวมพบว่า แตกต่างกันอย่างมีนัยสําคัญทางสถิติที่ระดับ .01 ทั้งนี้อาจเนื่องมาจาก การตัดสินใจนโยบายอยู่บนพื้นฐานของการสํารวจความต้องการทั้งจากนักเรียน ครู และโรงเรียน โดยผู้บริหารต้องชี้นำแก่ผู้ใต้บังคับบัญชาให้เข้ามามีส่วนร่วมในการตัดสินใจ กระตุ้นให้มีความรับผิดชอบ มีอิสระทางความคิด และเข้าใจในสภาพปัญหาต่าง ๆ ที่กำลังเกิดขึ้นกับองค์การ (รัตนา กาญจนพันธุ. 2563 : 545) ทั้งนี้สอดคล้องกับงานวิจัยเพลินพิศ เล็กประโคน (2558: 111-112) การศึกษาสภาพการดำเนินงานศูนย์พัฒนาเด็กเล็กขององค์กรปกกรองส่วนท้องถิ่น อำเภอประโคนชัย จังหวัดบุรีรัมย์ ผลการวิจัยผบว่า การเปรียบเทียบความคิดเห็นของผู้ที่เกี่ยวข้องกับการดำเนินงานศูนย์พัฒนาเด็กเล็กขององค์กรปกกรองส่วนท้องถิ่น อำเภอประโคนชัย จังหวัดบุรีรัมย์ จำแนกตามสถานภาพ พบว่าทั้งโดยรวมและรายด้านทุกด้านแตกต่างกันอย่างมีนัยสำคัญทางสถิติที่ระดับ .01

 ผลการวิเคราะห์เปรียบเทียบวิเคราะห์เปรียบเทียบสภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม จำแนกตามประเภทองค์กรปกครองส่วนท้องถิ่น ระหว่างองค์การบริหารส่วนตำบล เทศบาลตำบล โดยรวมแตกต่างกันอย่างมีนัยสําคัญทางสถิติที่ระดับ .01 ทั้งนี้อาจเนื่องมาจาก บริบทขององค์กรปกครองส่วนท้องถิ่นและความพร้อมของสถานศึกษาในการป้องกันและควบคุมโรคในสถานศึกษา (กระทรวงมหาดไทย. 2564:1-4) สอดคล้องกับงานวิจัยวิธิดา พรหมวงศ์ (2563 : 209) ซึ่งได้ทำการวิจัยเรื่อง สภาพปัจจุบัน ปัญหาและแนวทางการแก้ปัญหาการจัดการเรียนการสอนในช่วงการแพร่ระบาดของเชื้อไวรัส โควิด-19 ของโรงเรียนในสังกัดสำนักงานเขตพื้นที่การศึกษาประถมศึกษานครพนม เขต 1 ผลการวิจัยผบว่า ผลการวิเคราะห์เปรียบเทียบสภาพปัจจุบันของการจัดการเรียนรู้ในช่วงการแพร่ระบาดของเชื้อไวรัสโควิด –19 ของโรงเรียนในสังกัดสำนักงานเขตพื้นที่การศึกษาประถมศึกษานครพนม เขต 1 จำแนกตามสถานที่ตั้ง โดยรวมแตกต่างกันอย่างมีนัยสำคัญทางสถิติที่ระดับ .01

 2.ปัญหาการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม ทั้ง 5 ด้าน (1) ด้านการบริหารจัดการอย่างเป็นระบบ ศูนย์พัฒนาเด็กเล็กบางองค์กรปกครองส่วนท้องถิ่นยังไม่ได้รับการประเมินให้เปิดเรียนตามปกติได้ (2) ด้านการบริหารจัดการบุคลากร จำนวนครูผู้ดูแลเด็กไม่เพียงพอกับจำนวนเด็ก (3) ด้านการบริหารจัดการสภาพแวดล้อมเพื่อความปลอดภัย ศูนย์พัฒนาเด็กเล็ก ยังไม่มีแผนเผชิญเหตุรองรับการแพร่ระบาดโรคโควิด-19 ในสถานศึกษา (4) ด้านการจัดการเพื่อส่งเสริมสุขภาพและการเรียนรู้ ศูนย์พัฒนาเด็กเล็กขาดการบริหารจัดการการส่งเสริมสุขภาพและการเรียนรู้ในสถานการณ์โรคโควิด-19 (5) ด้านการมีส่วนร่วม และส่งเสริมสนับสนุน การส่งเสริมการมีส่วนร่วมของศูนย์พัฒนาเด็กเล็กกับครอบครัวและชุมชนในยังไม่ต่อเนื่อง ทั้งนี้อาจเนื่องมาจาก ศูนย์พัฒนาเด็กเล็กที่อยู่ในพื้นที่ควบคุม ไม่สามารถเปิดทำการเรียนการสอน ณ สถานที่ตั้งได้ จะต้องดำเนินการตามมาตรการป้องกันที่ทางราชการกำหนด ภายใต้การกำกับดูแลของหน่วยงานที่เกี่ยวข้อง กระทรวงมหาดไทย (2564:1-4) สอดคล้องกับงานวิจัยของสุพรรณี แผ่นทอง (2564:1152) ได้ทำการวิจัยเรื่องความเสี่ยงของสถานศึกษาในสถานการณ์การแพร่ระบาดของ COVID-19 ผลการวิจัยพบว่า ความเสี่ยงของสถานศึกษาในสถานการณ์การแพร่ระบาดของ COVID-19 ประกอบด้วย 10 องค์ประกอบ คือ ด้านกลยุทธ์ ด้านการเงิน ด้านทรัพยากรมนุษย์ ด้านการจัดการความปลอดภัย ด้านระบบฐานข้อมูล ด้านหลักสูตร ด้านกระบวนการเรียนการสอน ด้านการวัดและประเมินผล ด้านคุณภาพของผู้เรียน และด้านโภชนาการของผู้เรียน สอดคล้องกับงานวิจัยของ Ceyhun Kavrayıcı และ Eren Kesim (2021 : 1005-1060) ได้ทำการวิจัย การบริหารจัดการโรงเรียนในช่วงการระบาดของ COVID-19: การศึกษาเชิงคุณภาพ การวิจัยครั้งนี้มีวัตถุประสงค์เพื่อเปิดเผยกระบวนการบริหารจัดการโรงเรียนในช่วงการระบาดของโควิด-19 ผลการวิจัยพบว่า ปัญหาของผู้บริหารโรงเรียนส่วนใหญ่เกี่ยวกับสองกลุ่มคือ ทรัพยากรของโรงเรียนและนักเรียน และการตัดสินใจเกี่ยวกับกระบวนการทางการศึกษาและการสอน ปัญหาที่พบบ่อยที่สุดคือการขาดอุปกรณ์ที่จะเปิดใช้งานให้นักเรียนเชื่อมต่ออินเทอร์เน็ตระหว่างการศึกษาทางไกลและยังไม่เพียงพอ โรคระบาดยังคงดำเนินต่อไปสร้างความเหลื่อมล้ำในระบบโรงเรียน

 แนวทางแก้ไขปัญหาการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม ทั้ง 5 ด้าน (1) ด้านการบริหารจัดการอย่างเป็นระบบ ศูนย์พัฒนาเด็กเล็กควรมีการเตรียมความพร้อมมาตรการดำเนินการเปิดศูนย์พัฒนาเด็กเล็กและขอรับการประเมินให้เปิดทำการเรียนการสอนในรูปแบบปกติตามแนวทางหน่วยงานด้านสาธารณสุข (2) ด้านการบริหารจัดการบุคลากร ควรเพิ่มอัตรากำลังครูผู้ดูแลเด็กให้เพียงพอกับจำนวนเด็ก (3) ด้านการบริหารจัดการสภาพแวดล้อมเพื่อความปลอดภัย ศูนย์พัฒนาเด็กเล็กควรจัดทำแผนเผชิญเหตุเพื่อรองรับการแพร่ระบาดโรคโควิด-19 ในสถานศึกษา (4) ด้านการจัดการเพื่อส่งเสริมสุขภาพและการเรียนรู้ ศูนย์พัฒนาเด็กเล็กควรกำหนดข้อปฏิบัติในการบริหารจัดการการส่งเสริมสุขภาพและการเรียนรู้ในสถานการณ์โรคโควิด-19 (5) ด้านการมีส่วนร่วม และส่งเสริมสนับสนุน ศูนย์พัฒนาเด็กเล็กควรมีการประสานครอบครัวและชุมชน ให้เข้ามามีส่วนร่วมในการวางแผนและดำเนินการจัดการเรียนการสอนศูนย์พัฒนาเด็กเล็ก ทั้งนี้อาจเนื่องมาจาก แนวทางการจัดกิจกรรมการเรียนรู้และส่งเสริมพัฒนาการเด็กปฐมวัย และการเตรียมความพร้อมการเปิดศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 เพื่อรองรับการเปิดภาคเรียนปกติ (กระทรวงมหาดไทย. 2564:1-4) ซึ่งสอดคล้องกับงานวิจัยของ วิธิดา พรหมวงศ์ (2563 : 221) ซึ่งได้ทำการวิจัยเรื่อง สภาพปัจจุบัน ปัญหาและแนวทางการแก้ปัญหาการจัดการเรียนการสอนในช่วงการแพร่ระบาดของเชื้อไวรัส โควิด-19 ของโรงเรียนในสังกัดสำนักงานเขตพื้นที่การศึกษาประถมศึกษานครพนม เขต 1 ผลการวิจัยพบว่า แนวทางการแก้ไขปัญหา โรงเรียนควรปฏิบัติตามมาตรการด้านสาธารณสุขและมาตรการของกระทรวงศึกษาธิการ อย่างเคร่งครัด มีการคัดกรองนักเรียนและบุคคลกรโดยการวัดไข้ด้วยเครื่องวัดอุณหภูมิ สวมใส่หน้ากากอนามัยตลอดเวลา มีบริการเจลล้างมือ ต้องเว้นระยะห่างที่เหมาะสม ทำความสะอาดบริเวณที่ใช้ร่วมกันและลดการทำกิจกรรมที่นักเรียนมารวมตัวกัน เป็นจำนวนมาก ประกาศและแจ้งให้นักเรียนผู้ปกครองทราบถึงการปฏิบัติตามมาตรการด้านสาธารณสุขโดยการสวมหน้าการอนามัยทุกครั้งที่มาโรงเรียน ครูใช้วิธีการวัดผลประเมินผลที่หลากหลายสอดคล้องกับวิธีการจัดการเรียนการสอน นำการเรียนหรือสื่อต่าง ๆ มาประกอบกับการเรียนในชั้นเรียนและมีการสอนแบบบูรณาการในรายรายวิชาสามารถบูรณาการกันได้ โรงเรียนควรสนับสนุนอุปกรณ์ในการจัดการเรียนการสอนทางไกลผ่านโทรทัศน์ในระบบดิจิทัล และระบบดาวเทียมเพื่อให้ผู้เรียนเข้าถึงการเรียนรู้ในทุกครัวเรือนโรงเรียนควรมีการประชุมครู ผู้ปกครองเพื่อชี้แจงทำความเข้าใจและหาข้อตกลงร่วมกัน จัดตั้งกลุ่มไลน์ของครู นักเรียน ผู้ปกครองในแต่ละชั้น สนับสนุนงบประมาณให้กับครูในการจัดทำสื่อใบงาน ต่าง ๆ และเป็นค่าดำเนินการออกตรวจเยี่ยมบ้านนักเรียน เพื่อพูดคุยกับผู้ผกครองนักเรียน เรียนรู้ลักษณะของครอบครัวความเป็นอยู่ของนักเรียนแต่ละคน โดยให้ผู้ปกครองร่วมออกแบบการเรียนการสอนร่วมกันและให้ครูนำมาปฏิบัติกับแผนการสอนให้ครูศึกษาหลักสูตรให้เข้าใจเพื่อออกแบบการจัดการเรียนรู้ให้เหมาะสมกับเนื้อหามาตรฐานการเรียนรู้สนับสนุนงบประมาณที่ใช้ในการดำเนิน

**7. ข้อเสนอแนะจากการวิจัย**

 1 ข้อเสนอแนะเพื่อนำผลการศึกษาไปใช้

 1.1 ผลจากการศึกษา สภาพการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 อำเภอธาตุพนม จังหวัดนครพนม ด้านที่มีค่าเฉลี่ยต่ำสุด คือด้านการบริหารจัดการบุคลากร ดังนั้น ควรเพิ่มอัตรากำลังครูผู้ดูแลเด็กให้เพียงพอกับจำนวนเด็ก ครูผู้ดูแลเด็กและบุคลากรในศูนย์พัฒนาเด็กเล็กเข้ารับการฉีดวัคซีนเพื่อป้องกันโรคโควิด-19 ครบทุกคน เพิ่มอัตรากำลังบุคลากรในตำแหน่งอื่น เช่น คนทำความสะอาด แม่ครัว ให้เพียงพอต่อการดำเนินงานของศูนย์พัฒนาเด็กเล็ก และจัดสรรงบประมาณให้ครูผู้ดูแลเด็กและบุคลากรได้เข้ารับการอบรมพัฒนาด้านการจัดการเรียนการสอนอย่างต่อเนื่อง

 1.2 ผู้บริหารองค์กรปกครองส่วนท้องถิ่น และครูผู้ดูแลเด็ก ควรนำแนวทางการแก้ไขปัญหาที่ได้จากการศึกษาในครั้งนี้ ไปใช้ในการบริหารจัดการศูนย์พัฒนาเด็กเล็กให้มีความพร้อมมากยิ่งขึ้น

 2 ข้อเสนอแนะในการศึกษาครั้งต่อไป

 2.1 ควรมีการศึกษาความพึงพอใจของผู้ปกครองที่มีต่อการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 ในอำเภอธาตุพนม จังหวัดนครพนม

 2.2 ควรมีการศึกษาสภาพ ปัญหาและแนวทางแก้ไขปัญหาการบริหารจัดการศูนย์พัฒนาเด็กเล็กในสถานการณ์การแพร่ระบาดของเชื้อไวรัสโคโรนา โควิด-19 ในท้องถิ่นเขตพื้นที่อื่นๆ ต่อไป

**8. เอกสารอ้างอิง**

กระทรวงมหาดไทย. เลขที่ มท 0816.4/ว2993. **เรื่อง การเตรียมความพร้อมในการเปิดศูนย์พัฒนาเด็กเล็ก ขององค์กรปกครองส่วนท้องถิ่น ปีการศึกษา 2554.** ลงวันที่ 24 พฤษภาคม 2564.

\_\_\_\_\_\_ เลขที่ มท 0816.4/ว4013. เรื่อง การดำเนินการของศูนย์พัฒนาเด็กเล็กสังกัดองค์กรปกครองส่วน ท้องถิ่น ปีการศึกษา 2564 ในสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19). ลงวันที่ 13 กรกฎาคม 2564.

กรมอนามัย. (2563). **คู่มือการปฏิบัติสำหรับสถานพัฒนาเด็กเล็กปฐมวัยในการป้องกันการแพร่ระบาด ของโรคโควิด 19.** นนทบุรี : กรมอนามัย กระทรวงสาธารณสุข.

กรมกิจการเด็กและเยาวชน. (2563). **แนวปฏิบัติในการป้องกันและคุ้มครองเด็กสำหรับองค์กรปกครอง ส่วนท้องถิ่น ในสถานการณ์การแพร่ระบาดของโควิด-19.**กรุงเทพมหานคร. : กรมกิจการเด็กและ เยาวชน.

เพลินพิศ เล็กประโคน. (2558).**การศึกษาสภาพการดำเนินงานศูนย์พัฒนาเด็กเล็กขององค์กรปกกรอง ส่วนท้องถิ่น อำเภอประโคนชัย จังหวัดบุรีรัมย์.**วิทยานิพนธ์ ครุศาสตรมหาบัณฑิต บุรีรัมย์ : มหาวิทยาลัยราชภัฏบุรีรัมย์.

รัตนา กาญจนพันธุ. (2563). **การบริหารสถานศึกษาในสถานการณวิกฤตไวรัสโคโรนา 2019 (COVID-19).**

 วารสารดุษฎีบัณฑิตทางสังคมศาสตร. 10 (3) : 545 ; กันยายน - ธันวาคม.

วชิรดล คำศิริรักษ์. (2563). **สภาพที่เป็นจริง สภาพที่คาดหวังและความต้องการจำเป็น การบริหารจัดการ โรงเรียน ในสถานการณ์การแพร่ระบาดโรคติดเชื้อไวรัสโคโรนา 2019 (COVID-19) ของโรงเรียน คุณภาพประจำตำบล.** สำนักงานเขตพื้นที่การศึกษามัธยมศึกษา เขต 21.

วิธิดา พรหมวงศ์. (2563). สภาพปัจจุบัน ปัญหา และแนวทางการแก้ปัญหาการจัดการเรียนการสอน ในช่วงการแพร่ระบาดของเชื้อไวรัสโควิด-19 ของโรงเรียนในสังกัดสำนักงานเขตพื้นที่การศึกษา ประถมศึกษานครพนม เขต 1. **วารสารรัชต์ภาคย์.** 15 (40) : 209 - 221; พฤษภาคม - มิถุนายน.

สำนักงานคณะกรรมการการศึกษาขั้นพื้นฐาน กระทรวงศึกษาธิการ. (2564). **แนวทางการจัดการเรียน**

 **การสอนในสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19)**

 **ภาคเรียนที่ 1 ปีการศึกษา 2564.** กรุงเทพมหานคร. :สำนักงานคณะกรรมการการศึกษาขั้นพื้นฐาน กระทรวงศึกษาธิการ.

สำานักงานกองทุนสนับสนุนการสร้างเสริมสุขภาพ. (2563). **คู่มือการจัดการโรงเรียนรับมือโควิด-19.** นนทบุรี : บริษัท สหมิตรพริ้นติ้งแอนด์พับลิสชิ่ง จํากัด.

สุพรรณี แผ่นทอง. (2564). **ความเสี่ยงของสถานศึกษาในสถานการณ์การแพร่ระบาดของ COVID-19.** โครงการประชุมวิชาการนำเสนอผลงานวิจัยระดับชาติและนานาชาติ ครั้งที่ 14. กรุงเทพมหานคร.

 มหาวิทยาลัยราชภัฏสวนสุนันทา.

Ceyhun Kavrayıcı and Eren Kesim (2021). “School management during the Covid-19 pandemic: A qualitative study,” **Educational Administration: Theory and Practice.** 27(1). 1005 - 1060.